**НАРОДНО ЧИТЕЛИЩЕ „АРСО ОВЧАРОВ - 1904” С. ДОЛЕЦ**

Изх. № 4 / 29.03.2019 г. До Кмета на Община Попово

**ОТЧЕТ за дейността на читалище „Арсо Овчаров - 1904” с. Долец за 2018 година**

Народно читалище „Арсо Овчаров -1904” е едно от малките населени места в Община Попово. Читалището е единствена културна институция в селото, работеща на принципа на доброволността и демократизма. То е юридическо лице с нестопанска цел и работи в полза на обществото. Живущите в селото с постоянна регистрация са 41 души, през летния сезон достигат до 65-67 души. В селото живеят предимно пенсионери на възраст над 70 години и много малко хора в трудоспособна възраст. Но въпреки възрастта хората не са загубили младежкия си дух, обичат да се забавляват и имат нужда от културен живот. Приоритет на читалището е да запази своята идентичност. Да разнообразява, популяризира, съхранява културното и историческо наследство, както и местните традиции и обичаи.

**ОСНОВНИ ДЕЙНОСТИ:**

* Културно масовата дейност
* Художествената самодейност
* Библиотечна дейност
* Организационна дейност
* Изготвяне на проекти
* Финансово - счетоводна дейност
* Поддържане на материално - техническата база
* Партньорства

Културно масовата дейност**:**

Читалищното ръководство организира осъществяването на всички мероприятия залегнали в културния календар за всяка текуща година. Редовно провежда общинския преглед на песента за „България, планината и туризма – Долец 2018” През 2018 г. проведохме за 9-ти пореден път този преглед. Съставите към читалището участват най - вече в местни мероприятия. Честват се официалните и традиционни празници.

Любителско художествено творчество:

Колективи към читалището: - Женска певческа група „Шопкиня” и състав за художествено слово - се изявяват в местни и общински събития.

През изтеклата 2018 година се проведоха почти всички мероприятия залегнали в културния календар.

* На 14 януари 2018 г. – от 11.00 ч. по повод 74 години от гибелта на Арсо Овчаров името, което носи читалището бяха положени цветя на паметника.
* На 21 януари по традиция отпразнувахме празника на – жената, майка и баба – „Бабин ден”
* 14 февруари най-веселият празник през годината – „Трифон зарезан”- / празник на винарите и лозарите /
* 3 – ти март поднасяне на цветя на паметниците на загиналите войни за свободата на България
* На 24 май по повод деня на Славянската писменост и култура, беше организирана празнична среща на всички бивши и настоящи учители и работещи в сферата на образованието от селото.
* На 20 юли /Илинден/ се осъществи станалия традиция селски курбан за здраве и благополучие за жителите на селото към, който читалището е съорганизатор и спонсор.
* На 7 – ми септември 2018 г. от 10.30 ч. се проведе 9-тия преглед на песента за „България, планината и туризма Долец 2018.” В прегледа се включиха повече от 200 участници певчески групи, камерни формации и индивидуални изпълнители. Чрез песните и стиховете за България, участниците показаха, своята обич към красотата и природните дадености на нашата родина.
* На 23 септември от 18.00 ч. към салона на читалището, жители на селото и гости се стекоха да се насладят на празничния концерт посветен специално за тях.
* На 1-ви октомври 2018 г. по повод деня на възрастните хора, както всяка година членове на читалищното настоятелство посетиха по домовете им най- възрастните жители – Борис Цветанов и Донка Стоянова. Кметският наместник на селото им поднесе малки дарове.
* На 29 декември всички живущи в селото се събраха да се поздравят с Коледните празници и да си пожелаят здраве и по добра и успешна 2019 година.

Библиотечна дейност:

Библиотечната дейност е една от основните дейности на читалищата. Но за съжаление нашата в читалището разполага с 2 654 тома литература от, които две закупени нови книги и се води – Читалищна сбирка. Читалищни библиотеки с по малко от 3 000 тома литература се води – Библиотечна сбирка Поради недостатъчно парични средства рядко закупуваме нови книги.

* Читатели - 19
* Посещения за дома - 157
* В читалня - 148

Организационна дейност:

Читалище „Арсо Овчаров - 1904” поддържа своя членска маса и се ръководи от своя върховен орган – Общо събрание и законно избрано читалищно настоятелство.

През изтеклата 2018 година са проведени 5 редовни заседания на читалищното настоятелство.

Членове на читалището за 2018 г. са – 56 члена.

Читалището изпълнява своята дейност, спазвайки основните принципи на закона на читалищата, като самостоятелно юридическо лице.

Приоритет на читалището е – изготвяне на проекти. Но за съжаление нашето читалище се намира в малко населено място в което няма – училище, детска градина и е много трудно да се кандидатства и да бъде осъществен даден проект.

Финансово – счетоводна дейност:

Финансирането на читалището е регламентирано в ЗНЧ. Те могат да бъдат финансирани от: държавния бюджет; общинския бюджет; допълваща субсидия; наеми; членски внос; дарения и завещания

Счетоводната отчетност на читалището е съобразена със законовите норми.

|  |  |
| --- | --- |
| Приходи за 2018 г. |  |
| Наличност към 01.01.2018 г. |  22.53 лв. |
| Субсидия от Община Попово | 11 720.00 лв. |
| От наем земя |  377.27 лв. |
| Други приходи – такси участие във фестивали |  170.00 лв. |
| Общо приходи: | 12 289.80 лв. |

|  |  |
| --- | --- |
| Разходи за 2018 г. |  |
| За заплати | 8 534.26 лв. |
| Осигуровки | 1 570.87 лв. |
| Канцеларски материали |  73.80 лв. |
| Пощенски разходи |  31.45 лв. |
| Транспортни услуги |  135.01 лв. |
| КМД |  973.33 лв. |
| Телефонни услуги | 223.56 лв. |
| Командировки |  8.00 лв. |
| Др. разходи |  30.90 лв. |
| Държавни такси и данъци  |  22.58 лв. |
| Банкови такси | 298.41 лв. |
| Общо разходи: | 11 902.17 лв. |

 Наличност към 01.01.2019 г. - 387.63 лв.

Материално техническа база:

 Материалната база на читалището включва сграден фонд, който е общинска собственост, както и оборудването на салон, библиотека и зали. Базата е предоставена от Община Попово за безвъзмездно ползване. Сградата се стопанисва добре. Поддържа се добра хигиена вътре в сградата и около нея.

 Партньорства:

 Партньори при осъществяване на дейността на читалището са: Община Попово; Дом на културата; пенсионерски клубове; НПО и бизнес среди.

Читалищното настоятелство счита, че читалището до момента изпълнява добре, своята функция и дейност, като институция и задоволява доколкото може, културните потребности на хората от селото.

**Отчета е приет от Общо отчетно събрание проведено на 27.03.2019 г. С протокол № 2**

**29.03.2019 г. Председател ЧН: Стефан Савов**

****